4. ožujka 2024.

Henkel objavio Izvještaj o održivosti za 2023.

Snažan napredak u Henkelovim ciljevima održivosti

* **Odgovor na klimatske promjene:**
* **smanjenje emisija CO2** **u proizvodnji za 61 posto**
* **udio kupljene električne energije iz obnovljivih izvora povećan na 89 posto**
* **Kružno gospodarstvo: udio reciklirane plastike porastao na 19 posto u cijelom svijetu**
* **Prirodni resursi: 10.** **godišnjica suradnje s neprofitnom organizacijom Solidaridad za održivo palmino ulje (palminih koštica)**
* **Ambicija za rodnu ravnopravnost: uvedene rodno neutralne smjernice za roditeljski dopust**
* **Održiva rješenja: daljnji razvoj asortimana proizvoda**
* **Angažman zaposlenika: Proširen program „Održivost u središtu”**

Düsseldorf– Henkel je danas objavio svoj izvještaj o održivosti za poslovnu godinu 2023. u kojem je izvijestio o napretku u provedbi svoje globalne strategije održivosti, posebno u korištenju energije iz obnovljivih energija i promicanju kružnog gospodarstva. Društvo je također nastavilo sustavno raditi na održivijem asortimanu proizvoda i dodatno proširilo svoj program angažmana zaposlenika.

„Održivost je središnji stup našeg programa Svrhovitog rasta”, rekao je Carsten Knobel, glavni izvršni direktor Henkela. „Posebno u izazovnim vremenima poput ovih, održivo djelovanje važnije je nego ikada. Stoga kontinuirano radimo na provedbi naših ciljeva održivosti i ponosan sam što smo tijekom 2023. ponovno jako dobro napredovali. Naši izvrsni rezultati s vodećim ESG ocjenama vanjskih organizacija, kao što je ponovno dodijeljeno postignuće EcoVadis Platinum, pokazuju da smo na pravom putu i da je naš napredak prepoznat.”

„Prošle smo se godine usredotočili na unapređenje naših obveza prema zaštiti okoliša i društvenom utjecaju”, dodala je Sylvie Nicol, članica Uprave Henkela, odgovorna za ljudske potencijale, infrastrukturu i održivost. „Želim istaknuti značajan napredak u održivoj nabavi ključnih proizvoda, primjerice certifikata za palmino ulje i ulje palminih koštica. Također smo uložili znatne napore kako bi doprinijeli kružnom gospodarstvu u obje naše poslovne jedinice. Štoviše, nastavili smo promicati socijalnu jednakost, a željela bih naglasiti uvođenje rodno neutralnog roditeljskog dopusta za sve zaposlenike diljem svijeta.”

**Značajno poboljšani rezultati na području održivosti**

„Strateški okvir za ostvarivanje ambicije održivog poslovanja 2030+” definira jasne ambicije i ciljeve za Henkelov globalni put k održivosti u pitanjima okoliša, društva i upravljanja. Društvo je prošle godine ostvarilo značajna poboljšanja na području klimatskih promjena i smanjila svoje ukupne **emisije CO2** **u proizvodnji za 61 posto** po toni proizvoda (u usporedbi s početnom 2010. godinom), dok je **udio električne energije kupljene iz obnovljivih izvora povećan na 89 posto.** Ukupno je 2023. godine **14 dodatnih lokacija prenamijenjeno u proizvodnju s ugljično neutralnom emisijom**. Nadovezujući se na svoj napredak u **smanjenju emisija CO2** **iz sirovina i ambalaže za 17 posto** (po toni proizvoda, u usporedbi s početnom godinom 2017.), Henkel je također razvijao svoj put neto nulte emisije u svim kategorijama emisija.

Važan cilj Henkela jest promicanje kružnog gospodarstva. Henkel je sveukupno **povećao udio reciklirane plastike u svojoj ambalaži robe široke potrošnje na 19 posto u cijelom svijetu.** Bitan je primjer udvostručenje **razine recikliranog sadržaja na 50 posto** za cijeli **asortiman univerzalnih tekućih deterdženata u Europi**, kao što je **Persil.**

Henkel je također nastavio svoje napore u zaštiti prirodnih resursa. To uključuje odgovorno korištenje sirovina kao što su palmino ulje i ulje palminih koštica. Pri kraju 2023. društvo je uspjelo **pokriti 96 posto svoje globalne potražnje održivo certificiranim palminim uljem (palminih koštica)** i **doseglo stopu sljedivosti do uljare od 89 posto.** Henkel je proslavio **10 godina suradnje s razvojnom organizacijom Solidaridad** s posebnim naglaskom na podršku malim poljoprivrednicima u proizvodnji palminog ulja. **Više od 39 000 malih poljoprivrednika već je imalo koristi od zajedničkih inicijativa.** Partnerstvo će se dodatno proširiti s pomoću konkretnih projekata u nadolazećim godinama, uključujući Kolumbiju i Indoneziju.

U sferi raznolikosti, jednakosti i uključivanja, Henkel ima ambiciju postići ravnopravnost spolova na svim razinama upravljanja do 2025. godine, među ostalim. Prošle je godine **udio žena na rukovodećim pozicijama porastao na 39,5 posto**.U sklopu svoje predanosti većoj pravičnosti i prilagođenosti obitelji, Henkel je **uveo rodno neutralni program roditeljskog dopusta.** Nova politika jamči **100 posto plaćeni roditeljski dopust od osam tjedana** za sve zaposlenike u cijelom svijetu, isključivo na temelju uloge skrbnika.

**Daljnji razvoj održivijeg asortimana proizvoda**

U protekloj je godini Henkel nastavio raditi na transformaciji svog asortimana proizvoda na održiv način. Jedan je primjer za to projekt **poslovne jedinice Ljepila i tehnologije. Jedinica je nastavila razvijati svoju internu metodologiju procjene kako bi imala veću transparentnost u odnosu na performanse održivosti svog asortimana proizvoda.** Rezultati procjene dio su upravljanja asortimanom i podupiru pomak prema novim rješenjima koja omogućuju smanjenje emisija i kružno gospodarstvo.

Henkel je 2023. pokrenuo **inicijativu „Kreće od nas”(„It starts with us”)** u poslovnoj jedinici **Consumer Brands**. Cilj je **pružiti podršku potrošačima u korištenju proizvoda na način koji učinkovitije upotrebljava resurse, a što bi se postiglo jednostavnim savjetima o ponašanju u svakodnevnom životu**, primjerice korištenjem ECO programa njihove perilice rublja.

**Vanjsko priznanje za rezultate i napredak u području održivosti**

Kao i prethodnih godina, Henkelove rezultate u području održivosti u 2023. prepoznalo je nekoliko agencija za ocjenjivanje, među ostalima **Sustainalytics** i **EcoVadis,** koji je svrstao Henkel u vodećih 1 posto ocijenjenih poduzeća.

**Proširen program globalnog angažmana**

Kao dio svog programa „Održivost u srcu”, koji je globalno pokrenut 2022., Henkel ima za cilj dodatno promicati predanost svojih zaposlenika održivosti te je **proširio svoju ponudu obuke** u 2023. **Više od 10 000 zaposlenika već je sudjelovalo u osnovnoj obuci**, koja je dostupna kao program e-učenja na mnogim jezicima i kao novorazvijeni format za radnike u proizvodnji. Također su dostupni i detaljni tečajevi obuke, ali i novi **Inkubator održivosti** (**Sustainability Incubator Lab**), format koji zaposlenicima daje priliku da rade na vlastitim idejama održivosti.

O Henkelu

Zahvaljujući svojim brendovima, inovacijama i tehnologijama, Henkel drži vodeća mjesta na tržištu diljem svijeta u poslovanju s industrijskim proizvodima i robom široke potrošnje. Poslovna jedinica Ljepila i tehnologije svjetski je predvodnik na tržištu ljepila, brtvila i funkcionalnih premaza. Zahvaljujući poslovnoj jedinici Consumer Brands, društvo drži vodeća mjesta posebice u poslovanju s proizvodima za pranje rublja i održavanje kućanstva te proizvodima za njegu kose u brojnim kategorijama i na brojnim tržištima diljem svijeta. Tri su najjača brenda društva Loctite, Persil i Schwarzkopf. U poslovnoj godini 2023. Henkel je zabilježio prodaju u iznosu većem od 21,5 milijarde eura i prilagođenu operativnu dobit od oko 2,6 milijarde eura. Henkelove povlaštene dionice upisane su u njemački burzovni indeks DAX. U Henkelu postoji duga tradicija održivosti i društvo ima jasnu strategiju održivosti s konkretnim ciljevima. Henkel je osnovan 1876. i danas zapošljava raznolik tim od oko 48 000 ljudi širom svijeta koji su ujedinjeni snažnom korporativnom kulturom, zajedničkim vrijednostima i zajedničkom svrhom: „Pioneers at heart for the good of generations” .Više informacija na [www.henkel.hr](http://www.henkel.hr)

Kontakt Jelena Gavrilović Šarenac

Telefon +381 60 207 22 09

E-pošta jelena.sarenac@henkel.com

[www.henkel.hr](http://www.henkel.hr)